[image: image1.jpg]° IAPYMA
MIXAAHZ
° KAKOTIANNHZ



          
ΙΟΥΝΙΟΣ 2012

ΕΛΛΗΝΙΚΗ ΟΠΕΡΑ

Πειραματική Ομάδα Καλλιτεχνών

 

ART IS CALLING FOR US!
Ρεσιτάλ  
Αλεξάνδρα Ματθαιουδάκη & Δέσποινα Τσουκαλά 
Στο πιάνο ο Μανώλης Παπασηφάκις
Την Τρίτη 5 Ιουνίου 2012,  στις 21.00

Η ΤΕΧΝΗ ΜΑΣ ΚΑΛΕΙ!

Φωνές της Άνοιξης και αγαπημένες μελωδίες, θα μας ξεναγήσουν στην Βιέννη της Οπερέτας και στην Παρισινή Σκηνή. Από εκεί η μαγεία της μουσικής του Αμερικανικού Μιούζικαλ, θα μας μεταφέρει σε κόσμους ασημένιους και πολύχρωμους.

 

  Τραγουδούν  Αλεξάνδρα Ματθαιουδάκη
                          Δέσποινα Τσουκαλά

  Στο πιάνο ο Μανώλης Παπασηφάκις
Αίθουσα: Θέατρο

Εισιτήρια: 
14€ κανονικό



7€ μειωμένο



12€ ομαδικό (10 άτομα και άνω), προπώληση 

******
ΕΛΛΗΝΙΚΗ ΟΠΕΡΑ
Πειραματική Ομάδα Καλλιτεχνών

Ιφιγένειας διαδρομή
Τετάρτη 6 Ιουνίου 2012, στις 21:00

Ο Μύθος της Ιφιγένειας μας συνοδεύει και μας σημαδεύει, σε μια πορεία που η αρχή της είναι πολύ μακριά πια και το τέλος της άγνωστο. Η κόρη των Ατρειδών μίλησε σε πολλές γλώσσες και πολλά ιδιώματα, μεταφέροντας πάντα το μήνυμα για μια κοινωνία νόμου και ηθικής.

Στον Glouck μίλησε για την αίσθηση του Μέτρου και την κλασική καθαρότητα. Στον Ρίτσο μίλησε για τους πόνους της ψυχής και του κορμιού που είναι οι μόνιμοι σύντροφοί μας κάτω από τον καυτό ήλιο.
Τα λόγια της θα ηχήσουν μέσα μας ξανά στις 6 Ιουνίου στο Ι.Μ.Κ.
ΣΥΝΤΕΛΕΣΤΕΣ

	Σκηνοθεσία:
	Βαγγέλης Χατζησίμος

	Δραματουργική επεξεργασία:
	
Βαγγέλης Χατζησίμος,
Δημήτρης Ναλμπάντης

	Σκηνικά:
	Γιώργος Κολιός

	Υπεύθυνη παραγωγής:
	Δέσποινα Τσουκαλά

	Πιάνο:
	Δημήτρης Γιάκας



ΔΙΑΝΟΜΗ

	Ιφιγένεια:
	Σοφία Κυανίδου 



	Ορέστης: 
	Βαγγέλης Χατζησίμος

	Πυλάδης:
	Δημήτρης Ναλμπάντης

	Θόας:
	Μιχάλης Κατσούλης

	Ιερέας - Σκύθης:
	Κώστας Ντότσικας

	Άρτεμις:
	Μαρισία Παπαλεξίου


	
	

	Διάρκεια: 90’ 

Αίθουσα: Θέατρο
Εισιτήρια: 
14€ κανονικό



7€ μειωμένο



12€ ομαδικό (10 άτομα και άνω)

	



ΕΛΛΗΝΙΚΗ ΌΠΕΡΑ - ΠΕΙΡΑΜΑΤΙΚΗ ΟΜΑΔΑ ΚΑΛΛΙΤΕΧΝΩΝ
Οι παραγωγές της Ελληνικής Όπερας έχουν κύριο στόχο την ανάδειξη του Ελληνικού Δυναμικού σε όλους τους τομείς της παραγωγής: από τους μουσικούς συντελεστές ως τους σκηνικούς και τεχνικούς παράγοντες.

Σε κρίσιμους τομείς το πάντρεμα της πείρας καταξιωμένων αλλά ευρείας αντιλήψεως επαγγελματιών με νέα ταλέντα εξασφαλίζει την απαιτούμενη σταθερότητα στην προσπάθεια.
Σημαντικά στοιχεία είναι η ύπαρξη λόγου και θέσης σε κάθε προσπάθεια αλλά και στην υλοποίησή της.

Η προσπάθεια πρέπει να έχει λόγο ύπαρξης, να στοχεύει όχι στην αντιποίηση υπαρχόντων μηχανισμών και καταστάσεων και την απλή αντικατάσταση προσώπων, αλλά σε ουσιαστικές τομές στην όλη διαδικασία παραγωγής.

Στόχος είναι το κάθε πακέτο παραγωγής να ταξιδέψει τόσο εντός όσο και εκτός Ελλάδας, να συνεργαστεί με φορείς του απόδημου ελληνισμού, αλλά και οργανισμούς ή κέντρα που προωθούν τον ελληνικό πολιτισμό και για το λόγο αυτό οι παραγωγές είναι ευέλικτες τεχνικά και εύκολα μεταφερόμενες.

Το στίγμα της Ελληνικής Όπερας είναι η διαφορετικότητα: 

· Στην κινητήρια δύναμη πίσω από την πρωτοβουλία

· Στον τρόπο ανάγνωσης της μουσικής

· Στον τρόπο ερμηνείας της πάνω στην σκηνή

· Στον τρόπο που αντιλαμβανόμαστε και γνωρίζουμε τη μουσική και το θέατρο

Η Ελληνική Όπερα δεν φιλοδοξεί να εφαρμόσει στείρα διάφορες θεωρίες, αλλά να ανακαλύψει τον κώδικα και τη γλώσσα της γενιάς της. Δεν θεωρεί το μουσικό κείμενο ιερό και ανέγγιχτο λείψανο, αλλά όχημα κατανόησης μιας σκέψης και έμπνευσης από αυτήν, μιας σκέψης διαχρονικής, που αυτή ακριβώς η ποιότητά της την έφερε μέχρι τις μέρες μας. Δεν θέλουμε να διαβάσουμε τη μουσική όπως πριν από 100 ή 400 χρόνια ούτε να την μεταχειριστούμε σαν πρόσχημα για, εκ του ασφαλούς, αφήγηση άσχετων προσωπικών παθών. Ανατρέχουμε στην αρχική σκέψη και τη συνδέουμε με την σύγχρονη αναζήτηση στο ίδιο θέμα. Μόνο τότε η διαχρονική αλήθεια προκύπτει ανάγλυφη, χωρίς την ανάγκη εικαστικών προσχημάτων και η δημιουργική αντίδραση του καλλιτεχνικού ενστίκτου δεν ταριχεύεται ούτε εξαντλείται στην ακρίβεια της μουσικής εκτέλεσης.

Η Ελληνική Όπερα φιλοδοξεί να γίνει το βήμα έκφρασης νέων καλλιτεχνών. Στο βαθμό που δεν αναιρείται ο πρωταρχικός στόχος της θεατρικής πράξης πρέπει να υπάρχει και εκπαιδευτικός, επιμορφωτικός χαρακτήρας τόσο για τους συμμετέχοντες σε μία παραγωγή, όσο και για ευρύτερο κύκλο ενδιαφερομένων, που θα μπορούσαν να αποτελέσουν και ένα φυτώριο νέων καλλιτεχνών.

Παράλληλα λοιπόν με μία παραγωγή θα μπορούσαν να οργανωθούν και διαλέξεις, σεμινάρια, βραδιές μουσικής δωματίου, θεάτρου και χορού, που θα φωτίζουν, θα συμπληρώνουν και θα επεξηγούν την κύρια παραγωγή και το θέμα του κύκλου. 

Τέλος, καθώς τον πυρήνα της Ελληνικής Όπερας αποτελούν καλλιτέχνες και δημιουργοί από την Αθήνα και τη Θεσσαλονίκη, βασικός στόχος του οργανισμού είναι η συνεργασία και η σύμπραξη καλλιτεχνών από τις δύο αυτές πόλεις αλλά και τον ευρύτερο ελληνικό χώρο.
*******

Lautréamont - Maldoror 
Eγκώμιο Mιας Mεταμόρφωσης

Τρίτη 5 έως  Δευτέρα 11 Ιουνίου 2012, στις 21:30
Μια παράσταση της Bijoux de Kant
βασισμένη στα «Άσματα του Μαλντορόρ» του Κόμη του Λωτρεαμόν
«Ωστόσο δεν παραπονιέμαι. Δέχτηκα τη ζωή σαν τραύμα, κι απαγόρευσα στην αυτοκτονία να θεραπεύσει την ουλή. Θέλω να βλέπει ο Δημιουργός, την κάθε στιγμή της αιωνιότητάς του, εμένα, το χαίνον ρήγμα. Είναι η ποινή που του επιβάλλω. Τα άλογα δεν πρέπει ν’ ακούσουν αυτά που λέμε. Θα μπορούσαν ίσως και να μας καταλάβουν αγαπημένε γυιέ του ωκεανού. Κακό δικό τους –γιατί θα υπέφεραν ακόμα πιο πολύ! Τα άλογά μας, κάλπαζαν κατά μήκος της όχθης, σα να δραπέτευαν απ’ το βλέμμα του ανθρώπου».


Ο Κόμης του Λωτρεαμόν αποτελεί μια από τις σκοτεινότερες και σπουδαιότερες φιγούρες της παγκόσμιας λογοτεχνίας. Γεννημένος το 1846 στην Ουρουγουάη από πλούσια οικογένεια Γάλλων, ο Ιζιντόρ Ντυκάς - όπως ήταν το πραγματικό του όνομα-, κατάφερε μόλις στα 24 του, να ολοκληρώσει τα «Άσματα του Μαλντορόρ» και να πεθάνει. Τα «Άσματα του Μαλντορόρ», το βαθύ αυτό ποιητικό έργο μιας καταραμένης ιδιοφυίας, δεν εκδόθηκε ποτέ ενόσω ο δημιουργός του βρισκόταν στη ζωή, καθώς θεωρήθηκε από τους υποψήφιους εκδότες της εποχής προκλητικό και ικανό για ποινικές διώξεις. Χρειάστηκε μισός αιώνας, για να ανακαλυφθεί -σχεδόν τυχαία- η μυθική προσωπικότητα του Λωτρεαμόν από τους Σουρεαλιστές το 1917, οι οποίοι και θα τον χρήσουν αμέσως πρόδρομό τους, εξαιτίας αυτού και μόνο του συγκλονιστικού του έργου.


Μέσα από μια σκηνική εγκατάσταση 300 τετραγωνικών μέτρων και έναν ήρωα που έχει επιλέξει την «αιώνια αϋπνία» ως στάση ζωής, η Bijoux de Kant και ο Κρις Ραντάνοφ διερευνούν τα όρια της συνάντησης ηθοποιού και κειμένου, σε μια απογυμνωμένη θεατρική συνθήκη διαρκούς μεταμόρφωσης.


Τι σημαίνει να είναι κανείς ξένος; 


Αιωρούμενος μεταξύ μιας ταυτότητας που απλώς γράφει «άλλος» και της επιθυμίας για μεταμόρφωση που θα τον οδηγήσει μακριά από όλα αυτά που μοιάζουν «ξένα», βιώνοντας τη ανείπωτη μοναξιά της «διαφοράς» και την αγαλλίαση στην ιδέα μιας πιθανής «ομοιότητας», ο ήρωας - Λωτρεαμόν σηκώνει το χέρι του για να δείξει τον έναν κατάμαυρο κύκνο στο κοπάδι και στέκεται όρθιος για να εξηγήσει τι συμβαίνει όταν η «μεταμόρφωση» είναι «επιλογή».
ΣΥΝΤΕΛΕΣΤΕΣ
	Μετάφραση:
	Στρατής Πασχάλης

	Σκηνοθεσία – Σκηνογραφία:
	Γιάννης Σκουρλέτης

	Μουσική:
	Κώστας Δαλακούρας

	Προσαρμογή Κειμένου – Δραματουργία:
	Γιώργος Λαγουρός

	Γλυπτική:
	Περικλής Πραβήτας

	Βοηθός Σκηνοθέτη:
	Σαμψών Φύτρος

	Καλλιτεχνική Διεύθυνση:
	Αλέξιος Παπαζαχαρίας

	Παραγωγή:
	Bijoux de Kant


	Ερμηνεία:
	Κρις Ραντάνοφ


Ειδικά Διαμορφωμένος Υπόγειος Χώρος 

	Διάρκεια: 50 λεπτά
Εισιτήρια: 10€

	

	
	


*********
Θέατρο Ένα
Στην Αθήνα ο μονόλογος 

«Ιφιγένεια εν Όρεμ»

του NeilLaBute
στα αγγλικά με ελληνικούς υπέρτιτλους

Τετάρτη 6  έως Κυριακή  10 Ιουνίου 2012 στις 21:30
Ο μονόλογος του NeilLaBute από τον Ανδρέα Αραούζο σε σκηνοθεσία Αντρέα Χριστοδουλίδη, «Ιφιγένεια Εν Όρεμ», μετά την περιοδεία του στο Κάμντεν του Λονδίνου, την Όπερα της Δαμασκού και το Evry-sur-Seineστο Παρίσι, θα παρουσιαστεί φέτος και στην Αθήνα, στο Ίδρυμα Μιχάλης Κακογιάννης, για 5 παραστάσεις, από τις 6  έως τις 10 Ιουνίου 2012, στις 21:30 
Δεν πρόκειται για τον κλασικό Αγαμέμνονα αλλά για ένα σύγχρονο θεατρικό κομμάτι από τη συλλογή του Αμερικανού NeilLaBute «bash», όπου το νορμάλ φλερτάρει το μπρουτάλ. Ο απόηχος τραγωδίας στον τίτλο έρχεται σε αντίθεση με την απλή και ψυχρή καθημερινότητα του λόγου. Μέσα στο δωμάτιο ενός ξενοδοχείου ένας άντρας καταθέτει σε έναν άγνωστο την ύπουλη φρίκη της ζωής του. Μια ζωή η οποία… συνεχίζεται.
Ο συγγραφέας έχει εξυμνηθεί από κριτικούς για την ντόμπρα και ανησυχαστική απεικόνιση των ανθρωπίνων σχέσεων στα έργα του. Η Boston Herald έγραψε:  «Ο LaBute εξερευνά πόσο μπανάλ είναι το «κακό»… γι’ αυτούς που διψούν για άμεσο, προκλητικό θέατρο.» 
Με την ευκαιρία της περιοδείας θα δοθεί και στη Λευκωσία άλλη μία παράσταση του μονολόγου που τόσο στην Κύπρο όσο και το εξωτερικό άφησε τη γεμάτη αίθουσα σε μια συγκλονιστική σιωπή.
Σκηνοθεσία: Αντρέας Χριστοδουλίδης

Ηθοποιός: Ανδρέας Αραούζος 

Διευθυντής   Σκηνής: Νίκος Ζαβαλλής

Θέατρο Ένα (Λευκωσία)

Γλώσσα: Στην Αγγλική  με Ελληνικούς υπέρτιτλους
Διάρκεια παράστασης: 45 λεπτά

Αίθουσα: Black Box
Εισιτήρια: 
12€ 



10€  Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & 

           


Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 

           


Κάρτας  Πολιτισμού/ ΑμΕΑ/  Άνω των 65
Με την υποστήριξη του Υπουργείου Παιδείας και Πολιτισμού Κύπρου - Πολιτιστικές Υπηρεσίες.
******
Fuel Fandango
φλαμένκο σε συνδυασμό με ηλεκτρονική μουσική
Τετάρτη 13 Ιουνίου 2012,  στις 21:00
Ένα από τα σημαντικότερα σύγχρονα ισπανικά συγκροτήματα, οι Fuel Fandango δυναμιτίζουν την σκηνή της αίθουσας του Θεάτρου του Ιδρύματος Μιχάλης Κακογιάννης, με ήχους flamenco σε συνδυασμό με ηλεκτρονική μουσική.
Το συγκρότημα Fuel Fandango (Φιούελ Φαντάνγκο) δημιουργήθηκε το 2009 από τον Άλε Ακόστα, παραγωγό και dj που είχε ήδη εντυπωσιάσει με τρεις δίσκους με το προηγούμενο σχήμα στο οποίο ανήκε, το Mojo Project καθώς και με τις παραγωγές, mix και remix για καλλιτέχνες όπως οι Enrique Morente, Chambao, Muchachito, κλπ.  Ήταν υποψήφιος δύο φορές στα Βραβεία Μουσικής της Ισπανίας 08 καθώς και ως «παραγωγός της χρονιάς» στα βραβεία Latin Grammy (2008).

Το άλλο μισό του Fuel Fandango είναι η Νίτα, μια τραγουδίστρια από την Κόρδοβα που έχει το φλαμένκο στο αίμα της και τη μαύρη μουσική στη φωνή της. Παρά το νεαρό της ηλικίας της, η πείρα της είναι μεγάλη αφού ξεκίνησε την καριέρα της από πολύ μικρή τραγουδώντας «κόπλα» και φλαμένκο μέχρι σόουλ, φανκ και ηλεκτρονική μουσική που ήταν οι μεταγενέστερες επιλογές της. 

Οι ίδιοι, προσδιορίζοντας τη μουσική τους, λένε ότι «κάνουμε οργανικά χορευτικά τραγούδια». Η Νίτα περνάει από τα αγγλικά στα ισπανικά με μεγάλη ευκολία, από τη μαύρη στην φλαμένκο μουσική γιατί «το φλαμένκο δεν πτοείται από τις γλώσσες» ή τουλάχιστον έτσι νιώθουν οι ίδιοι.

Στίχοι προσεγμένοι με μια παραγωγή χωρίς προκαταλήψεις ως προς τη μίξη ηλεκτρονικών στοιχείων με κιθάρες πιο ροκ, μελωδίες ποπ και διακριτικές πινελιές φλαμένκο που παρεισφρέουν ελεύθερα χωρίς στερεότυπα. 

Αναμφίβολα, το μεγάλο ατού του Fuel Fandango είναι η σκηνική τους παρουσία. Η Νίτα και ο Άλεν με τον καταλυτικό Κάρλος Σόσα στα ντραμς, αποτελούν ένα πολύ ροκ τρίο που, στις ζωντανές εμφανίσεις του, προσφέρει την πιο χορευτική εκδοχή του ρεπερτορίου του και … η σκηνή παίρνει φωτιά!

Δισκογραφικά, το Fuel Fandango έκανε τη μεγάλη έκπληξη. Το πρώτο τους σινγκλ (2009) είχε τέτοια απήχηση που το γκρουπ έδωσε συναυλίες σε περισσότερες από 70 πόλεις μεταξύ των οποίων συμπεριλαμβανόταν και το Λονδίνο. Το 2010 κυκλοφορεί ο πρώτος τους δίσκος με τον τίτλο “Fuel Fandango” και το συγκρότημα εμφανίζεται, εκτός από τις συναυλίες σε πολυάριθμες ισπανικές πόλεις, και στο Λονδίνο, Βουδαπέστη, Ντουμπάι, Κίεβο, Νέο Δελχί (φεστιβάλ Casa Asia) και στα φεστιβάλ Couvre Feu και Les Transmusicales της Γαλλίας.

Το 2011 η δισκογραφική εταιρεία Warner υπογράφει μαζί τους συμβόλαιο και κυκλοφορεί τη μέχρι τότε ανεξάρτητη παραγωγή του δίσκου τους σε πολυτελή έκδοση. Μέσα σε δυο μήνες εμφανίζονται σε 24 ισπανικές πόλεις, ενώ στις μισές απ’ αυτές οι συναυλίες τους είναι sold out. Το 2012 ανοίγουν το Φεστιβάλ Eurosonic 2012 στο Groningen της Ολλανδίας. Έχουν ήδη δώσει 24 συναυλίες από την αρχή του χρόνου ενώ είναι προγραμματισμένες πολλές ακόμα τόσο στην Ισπανία όσο και στο εξωτερικό. 

Αυτοί οι μουσικοί που υπηρετούν τη fusion, είναι εραστές του καλού γούστου και της διασκέδασης και απολαμβάνουν τους πειραματισμούς στο στούντιο ηχογράφησης ή τις συναυλίες. Θα ήταν δύσκολο να προσδιοριστεί το είδος που αντιπροσωπεύουν. Όπως έγραψε η εφημερίδα El País, «αν μιλήσουμε για επιρροές, ο ήχος τους θα έμοιαζε με εκείνον της Motown αν ο Isaac Hayes στο Shaft είχε μεταμορφωθεί σε Diana Ross.  Παρόντες είναι όμως και οι Mike Snow, The Roots, Kanye West, Sade, Camarón de la Isla, Paco de Lucía, Nina Simone, Beck. Είναι αδύνατον να περιγραφεί με ένα και μόνον τρόπο η απροσδιόριστη λάμψη ενός από τους πιο εκπληκτικούς και πρωτότυπους ήχους που ακούστηκαν και που, ενώ είναι τόσο ισπανικός, μοιάζει να ήρθε από άλλον πλανήτη». 

Οι Fuel Fandango μετά τη συναυλία τους στο Ίδρυμα Μιχάλη Κακογιάννη στην Αθήνα, θα εμφανιστούν στις 15 Ιουνίου στο Πανεπιστήμιο της Λευκωσίας της Κύπρου.

ΔΙΣΚΟΓΡΑΦΙΑ

2009 EP FUEL FANDANGO (παραγωγή του γκρουπ)

2010 LP FUEL FANDANGO (παραγωγή του γκρουπ)

2011 Re-edition LP FUEL FANDANGO (Deluxe edition) (Warner)

2012 REMIXED LP FUEL FANDANGO (Warner)

VIDEOCLIPS: 
2009 “Shiny Soul”

2010 ”Talking”

2011 “The Engine”

www.facebook.com/fuelfandango
www.fuelfandango.com
www.pinkhousemanagement.com 

Fuel Fandango
φλαμένκο σε συνδυασμό με ηλεκτρονική μουσική

Τετάρτη 13 Ιουνίου 2012,  στις 21:00
Αίθουσα: Θέατρο

Διάρκεια: 90΄

Εισιτήρια: 10€

        7€ Κάτοχοι Κάρτας της Βιβλιοθήκης του Ινστιτούτου Θερβάντες της 
                           Αθήνας / Μαθητικό 
   /Φοιτητικό / 
Κάτοχοι Κάρτας    


Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας 


Νέων/  Κάτοχοι Κάρτας  Πολιτισμού/ 

             ΑμΕΑ/   Άνω των 65 
Σε συνεργασία με την Πρεσβεία της Ισπανίας στην Αθήνα
******
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 
Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC
Υποστηρικτές Ιδρύματος Μ. Κακογιάννης

Dogkas Wines
Konstantinos
Playground Productions
Χορηγοί  Επικοινωνίας Ιδρύματος Μ. Κακογιάννης

ΤΑ ΝΕΑ 
    METROPOLIS
    Το Ποντίκι

Αθήνα 9,84          BHMA FM 99.5            Ως 3

e-go.gr,
    ελculture.gr                  clickatlife.gr        

culturenow.gr    mediasoup.gr               monopoli.gr       in2life.gr
camerastyloonline.wordpress.com
Γραφείο Τύπου ΙΜΚ:  Χαρά Πετρούνια 

 210 52 44 648, 6972 710 991, e-mail: x-petrouyia@ath.forthnet.gr

